《长江万里图》
清代·周准

江气溢青练，江涛走虚堂。风吹江草杜若香，江源万里遥相望。

我昔经行武昌岸，计程未及江之半。天清鄂渚见千里，惟有巴船出云汉。

楚塞别来三十载，披图忽睹全蜀在。巴水盘回控峡山，拂云带雨苍茫间。

鼍鸣鲛宫猿啸岭，惊浪不碍渔舟闲。十二峰高如可攀，云旗恍睹神女还。

反思往日游趾窄，异境未极空惋惜。白虎关，黄牛驿，引我梦魂重挂席，《竹枝》歌罢江天碧。

作者简介：（1777—1858）江苏长洲人，字钦莱，号迂村。诸生。受业于陈鹏举。能诗，尤善五、七绝句。有《迂村文钞》、《虚室吟》等。